তাজবিদ শিক্ষা/মাখরাজ

মাখরাজ হরফ উচ্চারণের স্থানকে বলা হয়। মাখরাজ শব্দের বহুবচন মাখারিজ। তবে বাংলায় একবচন বা বহুবচন; উভয়ক্ষেত্রেই মাখরাজ হিসেবে শব্দটি ব্যবহৃত হয়ে আসছে।

উৎস
মাখরাজ (আরবি: مخرج) অর্থ বের হওয়ার স্থান৷ আরবি ভাষায় হরফসমূহ উচ্চারণের স্থানকে মাখরাজ বলে৷ মাখরাজ বুঝার জন্য মাকাম বা স্থানগুলোর নাম মনে রাখা জরুরি। মাকাম ৫টি:


 * 1) جوف – জওফ (মুখের ভিতরের খালি জায়গা)
 * 2) حلق – হলক (কণ্ঠনালী)
 * 3) لسن – লিসান (জিহ্বা)
 * 4) شفتان – শাফাতান (দুই ঠোঁট)
 * 5) خيشوم – খাইশুম (নাসিকামূল)

সহজে মুখস্থ করার পদ্ধতি
সহজে মুখস্থ করার জন্য ছন্দাকারে মুখস্থ করা যেতে পারে।

হরফ উচ্চারণের স্থানকে মাখরাজ বলে। আরবি হরফ ২৯টি, মাখরাজ ১৭টি।

১ নম্বর মাখরাজ: হলক্বের শুরু হইতে – ء ه

২ নম্বর মাখরাজ: হলক্বের মধ্যভাগ হইতে – ع ح

৩ নম্বর মাখরাজ: হলক্বের শেষ হইতে – غ خ

৪ নম্বর মাখরাজ: জিহবার গোড়া তার বরাবর উপরের তালুর সঙ্গে লাগাইয়া (দুই নুক্তা ওয়ালা) – ق

৫ নম্বর মাখরাজ: জিহবার গোড়া তার বরাবর উপরের তালুর সঙ্গে লাগাইয়া একটু আগে বাড়িয়া (মধ্যভাগ পেছানো) – ك

৬ নম্বর মাখরাজ: জিহবার মধ্যভাগ তার বরাবর উপরের তালুর সঙ্গে লাগাইয়া – ج ش ى

৭ নম্বর মাখরাজ: জিহবার গোড়ার কিনারা উপরের দাতের মাড়ির গোড়ার সঙ্গে লাগাইয়া – ض

৮ নম্বর মাখরাজ: জিহবার আগার কিনার সামনের উপরের দাতের মাড়ির সঙ্গে লাগাইয়া – ل

৯ নম্বর মাখরাজ: জিহবার আগা তার বরাবর উপরের তালুর সঙ্গে লাগাইয়া – ن

১০ নম্বর মাখরাজ: জিহবার আগার পিঠ, তার বরাবর উপরের তালুর সঙ্গে লাগাইয়া – ر

১১ নম্বর মাখরাজ: জিহবার আগা, সামনের উপরের দুই দাতের গোড়ার সঙ্গে লাগাইয়া – ط د ت

১২ নম্বর মাখরাজ: জিহবার আগা, সামনের নিচের দুই দাতের পেঠ ও আগার সঙ্গে লাগাইয়া – ص س ز

১৩ নম্বর মাখরাজ: জিহবার আগা, সামনের উপরের দুই দাতের আগার সঙ্গে লাগাইয়া – ظ ذ ث

১৪ নম্বর মাখরাজ: নীচের ঠোঁটের পেঠ, সামনের উপরের দুই দাতের আগার সঙ্গে লাগাইয়া – ف

১৫ নম্বর মাখরাজ: দুই ঠোট হইতে – ب م و – উচ্চারিত হয়।

বা উভয় ঠোটের ভিজা স্থান থেকে, মীম উভয় ঠোটের শুকনা স্থান থেকে এবং ওয়াও দুই ঠোট গোল হয়ে মধ্যখানে সামান্য ছিদ্র থাকবে।

১৬ নম্বর মাখরাজ: মুখের খালি জায়গা হইতে মদের হরফ – و ا ي – উচ্চারিত হয়।

১৭ নম্বর মাখরাজ : নাকের বাশি হইতে গুন্না উচ্চারিত হয়। যথা: انّ  ثمّ,

অনুশীলন
চিত্রিত স্থানে জিহ্বা লাগিয়ে হরফ উচ্চারণের নিয়মিত অনুশীলন করতে হবে।